FrancophonIA/JRC-Acquis_subcorpus_EL-FR_Hunalign_aligned-TMX huggingface dataset:
Greek: 1. Η παρούσα τροποποίηση αρχίζει να ισχύει την 1η Ιανουαρίου 1992, υπό την προϋπόθεση ότι τουλάχιστον είκοσι έγγραφα επικύρωσης, αποδοχής ή έγκρισης της τροποποίησης θα έχουν κατατεθεί από κράτη ή οργανισμούς περιφερειακής οικονομικής ολοκλήρωσης που είναι συμβαλλόμενα μέρη στο πρωτόκολλο του Μόντρεαλ για τις ουσίες που καταστρέφουν τη στιβάδα του όζοντος. Εάν η προϋπόθεση αυτή δεν έχει πληρωθεί μέχρι την ημερομηνία αυτή, η τροποποίηση θα αρχίσει να ισχύει την ενενηκοστή ημέρα μετά την ημερομηνία κατά την οποία η προϋπόθεση αυτή πληρώθηκε.
Greek: 2. Για τους σκοπούς της παραγράφου 1, κάθε τέτοιο έγγραφο που καταθέτει οργανισμός περιφερειακής οικονομικής ολοκλήρωσης δεν θα συνυπολογίζεται επιπροσθέτως εκείνων που καταθέτουν τα κράτη μέλη του οργανισμού αυτού.
Greek: 3. Μετά την έναρξη ισχύος της παρούσας τροποποίησης όπως προβλέπεται στην παράγραφο 1, αρχίζει να ισχύει, για κάθε άλλο συμβαλλόμενο μέρος του πρωτοκόλλου, την ενενηκοστή ημέρα μετά την ημερομηνία κατάθεσης των εγγράφων του επικύρωσης, αποδοχής ή έγκρισης.
Greek: Παραρτήματα
Greek: Παράρτημα Ι
Greek: (άρθρο 5) .
Greek: 16
Greek: Παράρτημα ΙΙ
Greek: (άρθρο 6) .
Greek: Παράρτημα ΙΙΙ
Greek: (άρθρο 7) .
Greek: 18
Greek: Παράρτημα IV
Greek: Παράρτημα V
Greek: (άρθρο 8) .
Greek: 20
Greek: Παράρτημα VI
Greek: (άρθρο 10) .
Greek: 21
Greek: Παράρτημα VII
Greek: (άρθρο 13) .
Greek: Παράρτημα VIII
Greek: (άρθρο 15) .
Greek: 22
Greek: Παράρτημα ΙΧ
Greek: 23
Greek: Παράρτημα Χ
Greek: (άρθρο 17) .
Greek: 24ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ, αποκαλούμενο στο εξής "η Κοινότητα",αφενός,
Greek: Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ, αποκαλούμενη στο εξής "η Αυστρία",αφετέρου,
Greek: που στο εξής αποκαλούνται "τα συμβαλλόμενα μέρη",
Greek: ΕΠΙΘΥΜΩΝΤΑΣ να προωθήσουν τη διεθνή συνεργασία και τις διεθνείς συναλλαγές μέσω μιας συντονισμένης ευρωπαϊκής πολιτικής μεταφορών,
Greek: ΕΚΤΙΜΩΝΤΑΣ ότι είναι αναγκαίο να εξευρεθεί μόνιμη λύση στα προβλήματα που δημιουργεί η διαμετακομιστική κυκλοφορία μέσω των Άλπεων, η οποία να διαφυλάσσει την ποιότητα ζωής των οικείων πληθυσμών, να προστατεύει το περιβάλλον και να εγγυάται το διεθνές εμπόριο,
Greek: ΕΚΤΙΜΩΝΤΑΣ ότι στις μεταφορές αυτές πρέπει να χρησιμοποιούνται πιο καθαρές τεχνολογίες, ώστε να ελαττωθούν το ταχύτερο δυνατόν, οι υπάρχουσες ποιοτικές και ποσοτικές οχλήσεις,
Greek: ΕΚΤΙΜΩΝΤΑΣ ότι υπάρχουν φυσικά εμπόδια που επιβάλλονται στην ανάπτυξη των οδικών μεταφορών μέσω των Άλπεων, εξαιτίας των οποίων προκύπτουν ορισμένες διαφορές μεταξύ των νομοθεσιών των συμβαλλομένων μερών όσον αφορά τις οδικές μεταφορές,
Greek: ΕΚΤΙΜΩΝΤΑΣ ότι οι συνδυασμένες μεταφορές προσφέρουν την καλύτερη, από οικονομική, οικολογική και κοινωνική άποψη καθώς και από άποψη τεχνικής ασφάλειας, εγγύηση για τη μεσοπρόθεσμη και μακροπρόθεσμη αντιμετώπιση του ολοένα αυξανόμενου όγκου των διεθνών εμπορευματικών μεταφορών μέσω των Άλπεων,
Greek: Τα συμβαλλόμενα μέρη ΣΥΜΦΩΝΗΣΑΝ να λάβουν συντονισμένα μέτρα για την προώθηση των συμβατικών σιδηροδρομικών μεταφορών και των συνδυασμένων μεταφορών καθώς και για τη ρύθμιση των οδικών μεταφορών.
Greek: ΜΕΡΟΣ ΠΡΩΤΟ ΣΤΟΧΟΣ, ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙΆρθρο 1
Greek: ΣτόχοςΗ παρούσα συμφωνία μεταξύ της Κοινότητας και της Αυστρίας αποβλέπει να ενισχύσει τη συνεργασία μεταξύ των συμβαλλομένων μερών σε συγκεκριμένους τομείς των μεταφορών, και ιδιαιτέρως στον τομέα των μεταφορών μέσω των Άλπεων. Προς τούτο, τα συμβαλλόμενα μέρη συμφωνούν να λάβουν συντονισμένα μέτρα για την προώθηση των σιδηροδρομικών μεταφορών και, ιδίως, των συνδυασμένων μεταφορών, και για τη ρύθμιση των οδικών μεταφορών με σκοπό την προστασία της υγείας του πληθυσμού και του περιβάλλοντος.Άρθρο 2Πεδίο εφαρμογής
Greek: 1. Η παρούσα συμφωνία εφαρμόζεται στις διαμετακομιστικές σιδηροδρομικές και οδικές μεταφορές που διέρχονται από το αυστριακό έδαφος.
Greek: 2. Η συνεργασία των συμβαλλομένων μερών αφορά ιδίως τα έργα υποδομής για τις μεταφορές, τα αναγκαία συνοδευτικά μέτρα για την ανάπτυξη των σιδηροδρομικών μεταφορών και των συνδυασμένων μεταφορών, τη ρύθμιση των οδικών εμπορευματικών μεταφορών και τη συνεχή ανταλλαγή πληροφοριών για την εξέλιξη των αντίστοιχων πολιτικών μεταφορών των συμβαλλομένων μερών.Άρθρο 3ΟρισμοίΚατά την έννοια της παρούσας συμφωνίας, νοούνται ως:
Greek: 1. Διαμετακομιστική κυκλοφορία: κάθε μεταφορά μέσω του αυστριακού εδάφους, κατά την οποία τόσο το σημείο αναχώρησης όσο και το σημείο προορισμού βρίσκονται εκτός της Αυστρίας.
Greek: 2. Διαμετακομιστικές οδικές εμπορευματικές μεταφορές: κάθε διαμετακομιστική μεταφορά που διενεργείται με αυτοκίνητα οχήματα για τη μεταφορά εμπορευμάτων, τα οποία έχουν άδεια κυκλοφορίας σε ένα συμβαλλόμενο μέρος, ανεξαρτήτως από το εάν φέρουν ή όχι φορτίο.
Greek: 3. Συνδυασμένες μεταφορές: κάθε μεταφορά που πραγματοποιείται με αυτοκίνητα οχήματα για τη μεταφορά εμπορευμάτων ή μονάδες φόρτωσης, που για ένα τμήμα της διαδρομής κινούνται σιδηροδρομικώς και κατά το αρχικό ή τελευταίο τμήμα αυτής της διαδρομής οδικώς, ενώ η διέλευση από το αυστριακό έδαφος τόσο κατά τη μετάβαση όσο και κατά την επιστροφή δεν μπορεί σε καμμία περίπτωση να πραγματοποιείται μόνον οδικώς.
Greek: 4. Αυτοκίνητο όχημα για τη μεταφορά εμπορευμάτων: κάθε όχημα που προορίζεται για τη μεταφορά εμπορευμάτων ή την έλξη ρυμουλκούμενων οχημάτων, περιλαμβανομένων και των ημιρυμουλκούμενων.
Greek: 5. Μονάδα φόρτωσης: εμπορευματοκιβώτιο, κινητό αμάξωμα, ρυμουλκούμενο και ημιρυμουλκούμενο.
Greek: 6. Μέγιστο επιτρεπόμενο συνολικό βάρος: το συνολικό βάρος οχήματος εν στάσει και έτοιμου προς εκκίνηση μαζί με το βάρος του φορτίου, του οδηγού και των μεταφερόμενων ατόμων, το οποίο δεν επιτρέπεται να υπερβαίνει το οχήμα.
Greek: 7. Βάρος ανά άξονα: το σύνολο των πιέσεων που ασκούνται, εν στάσει, επί επίπεδου οδοστρώματος από όλους τους τροχούς του ίδιου άξονα ή δύο αξόνων με μέγιστη απόσταση ενός μέτρου.
Greek: ΜΕΡΟΣ ΔΕΥΤΕΡΟ ΣΙΔΗΡΟΔΡΟΜΙΚΗ ΚΥΚΛΟΦΟΡΙΑ ΚΑΙ ΣΥΝΔΥΑΣΜΕΝΕΣΜΕΤΑΦΟΡΕΣΆρθρο 4
Greek: Αρχές1. Τα συμβαλλόμενα μέρη συμφωνούν να λάβουν και να συντονίσουν μεταξύ τους, στα πλαίσια των αρμοδιοτήτων τους, τα αναγκαία μέτρα για την ανάπτυξη και την προώθηση των σιδηροδρομικών και των συνδυασμένων μεταφορών, ως θεμελιώδη μέσα για την επίλυση των προβλημάτων που δημιουργούνται ιδίως από τη διέλευση οδικών εμπορευματικών μεταφορών από τις Άλπεις. Η υλοποίηση και το χρονοδιάγραμμα των αναγκαίων έργων υποδομής, η ανάπτυξη και η εκμετάλλευση των υπηρεσιών καθώς και η εφαρμογή των συνοδευτικών μέτρων γίνονται συντονισμένα και παράλληλα.
Greek: 2. Τα μέτρα που πρέπει να ληφθούν για το σκοπό αυτό, τα οποία καθορίζονται στα άρθρα 6 ως 10, συμφωνούν ως προς τους στόχους και τα αποτελέσματα, με τις διατάξεις της συμφωνίας για τις διαμετακομιστικές μεταφορές μέσω του Brenner, η οποία συνήφθη στις 22 Νοεμβρίου 1989 μεταξύ του υπουργείου Μεταφορών της ιταλικής Δημοκρατίας και του Ομοσπονδιακού υπουργείου Δημόσιας Οικονομίας και Μεταφορών της Δημοκρατίας της Αυστρίας και αφορά τις σιδηροδρομικές μεταφορές μέσω του Brenner, καθώς και της συμφωνίας για τη βελτίωση των σιδηροδρομικών μεταφορών μέσω των Άλπεων, που συνήφθη στις 9 Μαΐου 1990 μεταξύ του υπουργείου Μεταφορών της Ομοσπονδιακής Δημοκρατίας της Γερμανίας, του υπουργείου Μεταφορών της ιταλικής Δημοκρατίας και του Ομοσπονδιακού υπουργείου Δημόσιας Οικονομίας και Μεταφορών της Δημοκρατίας της Αυστρίας. Οι συμφωνίες αυτές ρυθμίζουν ουσιαστικά τις διαμετακομιστικές μεταφορές μέσω του αυστριακού εδάφους. Τα συμβαλλόμενα μέρη καταβάλουν συνεπώς κάθε προσπάθεια για να υποστηρίξουν, με τα μέσα που διαθέτουν, την εφαρμογή των μέτρων που περιλαμβάνονται στις εν λόγω συμφωνίες.Άρθρο 5Άξονες1. Για να επιτύχουν το σκοπό που ορίζεται στο άρθρο 4, τα συμβαλλόμενα μέρη μελετούν τη δημιουργία δικτύου για τις συνδυασμένες μεταφορές και τις σιδηροδρομικές μεταφορές μέσω των Άλπεων στους άξονες που ορίζονται στο παράρτημα Ι.
Greek: 2. Σε περίπτωση μεταβολής των τεχνικών, οικονομικών ή οικολογικών συνθηκών με τις οποίες πραγματοποιούνται οι διαμετακομιστικές μεταφορές, έτσι ώστε να χρειάζεται ο καθορισμός πρόσθετων σιδηροδρομικών αξόνων, η Επιτροπή Διαμετακόμισης του άρθρου 21 προτείνει αμελλητί στα συμβαλλόμενα μέρη τις αναγκαίες τροποποιήσεις του παραρτήματος Ι. Τα συμβαλλόμενα μέρη αρχίζουν, εν ανάγκη, διαπραγματεύσεις με τα ενδιαφερόμενα κράτη μέλη και τις σιδηροδρομικές επιχειρήσεις.Άρθρο 6Μέτρα υποδομής στην Αυστρία
Greek: Εκτός από την ήδη πραγματοποιούμενη διεύρυνση της διατομής της σήραγγας μεταξύ Kufstein και Brenner, η οποία θα επιτρέψει τη μεταφορά αυτοκινήτων οχημάτων για τη μεταφορά εμπορευμάτων ύψους 4 m στις γωνίες, πρόκειται να τεθούν σε εφαρμογή στην Αυστρία τα μέτρα που αναφέρονται στο παράρτημα II.Άρθρο 7
Greek: Μέτρα υποδομής στην ΚοινότηταΣε συνδυασμό με τη δήλωση για την εκτέλεση των έργων υποδομής στο έδαφος της Κοινότητας, που περιλαμβάνεται στο παράρτημα IΙΙ και σύμφωνα με τις προθέσεις των κρατών μελών, καθώς και ως συμπλήρωμα των εργασιών που έχουν πραγματοποιηθεί έως σήμερα στους άξονες που αναφέρονται στο άρθρο 5, πρόκειται να τεθούν σε εφαρμογή εντός της Κοινότητας τα μέτρα που αναφέρονται στο παράρτημα IV.Άρθρο 8Κυκλοφοριακή ικανότητα
Greek: Τα συμβαλλόμενα μέρη αναλαμβάνουν την υποχρέωση, στα πλαίσια των μέσων και των αρμοδιοτήτων που διαθέτουν και σύμφωνα με τις συμφωνίες που αναφέρονται στο άρθρο 4, παράγραφος 2, να προωθήσουν, το ταχύτερο δυνατό, στα πλαίσια των υφιστάμενων τεχνικών δυνατοτήτων τους, τη δημιουργία και την εκμετάλλευση της κυκλοφοριακής ικανότητας των σιδηροδρόμων που αναφέρεται στο παράρτημα V.Άρθρο 9Συνοδευτικά μέτρα
Greek: 1. Για την ανάπτυξη των σιδηροδρομικών και των συνδυασμένων μεταφορών, τα συμβαλλόμενα μέρη κατόπιν συνεννοήσεως, επιδιώκουν κατά προτεραιότητα και, κατά το δυνατόν, την επίτευξη των στόχων που ακολουθούν:
Greek: 1. χρησιμοποίηση των συνδυασμένων μεταφορών στο σύνολο της διαδρομής και για μεγάλες αποστάσεις-
Greek: 2. χρησιμοποίηση κινητών αμαξωμάτων και εμπορευματοκιβωτίων καθώς και, γενικά, προώθηση των σύγχρονων τεχνικών των ασυνόδευτων μεταφορών-
Greek: 3. ενίσχυση της ανταγωνιστικής ικανότητας των συνδυασμένων μεταφορών σε σχέση με τις οδικές μεταφορές-
Greek: 4. εναρμόνιση του βάρους, των διαστάσεων και των τεχνικών προδιαγραφών του ειδικού εξοπλισμού που προορίζεται για τις συνδυασμένες μεταφορές, και ιδιαιτέρως εξασφάλιση της αναγκαίας συμβατότητας με τη διατομή των σηράγγων-
Greek: 5. διευκόλυνση της πρόσβασης στους πλησιέστερους, κατά το δυνατόν τεχνικά ενδεδειγμένους, τερματικούς σταθμούς, και ιδιαιτέρως κατάργηση, βάσει της αρχής της αμοιβαιότητας, οποιασδήποτε υποχρέωσης έκδοσης άδειας τόσο για το στάδιο μετάβασης όσο και για το στάδιο επιστροφής των συνδυασμένων μεταφορών-
Greek: 6. θέσπιση, στον τομέα των συνδυασμένων μεταφορών, διατάξεων περί ευθύνης παρόμοιων με αυτές που ισχύουν για τους άλλους τρόπους μεταφοράς-
Greek: 7. μετατόπιση της μεταφοράς επικίνδυνων εμπορευμάτων στους σιδηρόδρομους, ώστε να αυξηθεί ο βαθμός ασφάλειας-
Greek: 8. βελτίωση των διατάξεων της ADR και του RID όσον αφορά τις συνδυασμένες μεταφορές-
Greek: 9. θέσπιση των νομικών προϋποθέσεων για την εξισορρόπηση του ωφέλιμου βάρους στις συνδυασμένες μεταφορές.
Greek: 2. Τα συμβαλλόμενα μέρη αναλαμβάνουν την υποχρέωση, στα πλαίσια των αρμοδιοτήτων τους, να έλθουν σε επαφή με τις επιχειρήσεις σιδηροδρόμων και τους άλλους αρμόδιους φορείς, προκειμένου να επιτύχουν:1. την εξασφάλιση πλήρων συρμών
Greek: 2. τη βελτίωση της αξιοπιστίας των μεταφορών και τη σύντμηση του χρόνου μεταφοράς όσον αφορά τις συνδυασμένες μεταφορές. Πρόκειται, κατά κύριο λόγο, για:
Greek: 2.1. τη μείωση του χρόνου στάθμευσης, κυρίως στα σύνορα-
Greek: 2.2. την αύξηση της συχνότητας των συρμών και την προσαρμογή της στις ανάγκες των πελατών-2.3. τη βελτίωση της παραγωγικότητας στους τερματικούς σταθμούς με βελτιστοποίηση του τεχνικού εξοπλισμού και της οργάνωσης και τη μείωση του χρόνου αναμονής- οι έλεγχοι και οι διατυπώσεις κατά τη διέλευση των συνόρων, για τις σιδηροδρομικές μεταφορές, ή στους τερματικούς σταθμούς, για τις συνδυασμένες μεταφορές, δεν πρέπει να υπερβαίνουν τους ελέγχους και τις διατυπώσεις που ισχύουν για τις οδικές μεταφορές- ο εκτελωνισμός και οι έλεγχοι δεν πρέπει να διαρκούν περισσότερο από μία ώρα-
Greek: 2.4. τη μετατόπιση των διοικητικών ελέγχων (τελωνειακών, οικονομικών, κτηνιατρικών, φυτοϋγειονομικών ελέγχων) στους τερματικούς σταθμούς ή στον τόπο αναχώρησης ή προορισμού της αποστολής-
Greek: 3. τον συντονισμό στην απόκτηση και τη χρηματοδότηση, επαρκούς σιδηροδρομικού υλικού (βαγονιών και μηχανών), ώστε να υπάρχει ανταπόκριση στην αύξηση της μεταφορικής ικανότητας των σιδηροδρόμων-
Greek: 4. την προσφορά συμπληρωματικών υπηρεσιών στους τερματικούς σταθμούς (συσκευασία των εμπορευμάτων, επισκευή του εξοπλισμού που χρησιμοποιείται για τις συνδυασμένες μεταφορές, ψύξη, φόρτωση, κ.λπ.) και κοινωνικών υπηρεσιών-5. την προσφορά εγγυημένων χρόνων μεταφοράς-6. την προσφορά νέων συνδέσεων-
Greek: 7. την επέκταση του συστήματος της μειωμένης στάθμευσης στα σύνορα στο μεγαλύτερο δυνατό αριθμό συρμών που μεταφέρουν εμπορεύματα και τη γενίκευση της εμπιστευτικής ανάθεσης μεταφοράς βαγονιών, ιδίως όσον αφορά τους συρμούς των συνδυασμένων μεταφορών-8. τη βελτίωση της ροής πληροφοριών-
Greek: 8.1. στον τομέα της διαθεσιμότητας βαγονιών, ώστε να επιταχυνθεί η εναλλαγή των βαγονιών και να βελτιωθεί ο κύκλος χρησιμοποίησής τους-
Greek: 8.2. για τους πελάτες, ώστε να μπορούν να εντοπίζουν τις αποστολές και να προβλέπουν τον χρόνο άφιξης με ακρίβεια (συμβατό ηλεκτρονικό σύστημα ανταλλαγής πληροφοριών σε διεθνές επίπεδο, που είναι δυνατόν να χρησιμοποιείται και από τους πελάτες).Άρθρο 10
Greek: Καθορισμός κομίστρων1. Τα κόμιστρα για τις σιδηροδρομικές μεταφορές καθορίζονται από τις αρμόδιες αρχές και επιχειρήσεις καθενός των συμβαλλόμενων μερών. Οι εν λόγω αρχές και επιχειρήσεις φροντίζουν ώστε τα κόμιστρα για τις συνδυασμένες μεταφορές να είναι συγκρίσιμα με τα κόμιστρα που ισχύουν για τις οδικές μεταφορές.
Greek: 2. Τα συμβαλλόμενα μέρη φροντίζουν, στα πλαίσια των αρμοδιοτήτων τους, ώστε οι επιπτώσεις στην αγορά των μέτρων ενίσχυσης, που λαμβάνονται από ένα συμβαλλόμενο μέρος, να μην επηρεάζονται από τα μέτρα του άλλου μέρους ή της αρμόδιας επιχείρησης που είναι εγκατεστημένη στο έδαφος του άλλου μέρους.
Greek: 3. Για να προωθηθούν οι συνδυασμένες μεταφορές μέσω των Άλπεων, τα συμβαλλόμενα μέρη δύνανται να επιτρέπουν την παροχή ενισχύσεων στην υποδομή, ή στους σταθερούς και κινητούς εξοπλισμούς που είναι απαραίτητοι για τη μεταφόρτωση, ενισχύσεων για τα υλικά που χρησιμοποιούνται ειδικά για τις συνδυασμένες μεταφορές καθώς και ενισχύσεων και για τα μη καλυπτόμενα έξοδα εκμετάλλευσης.Άρθρο 11
Greek: Κατάσταση κρίσηςΣε περίπτωση σοβαρής διατάραξης των διαμετακομιστικών σιδηροδρομικών μεταφορών, που προκαλείται για παράδειγμα από φυσική καταστροφή, οι αρμόδιες αρχές των δύο μερών θεσπίζουν, συντονισμένα, κάθε μία για το έδαφος της, όλες τις χρήσιμες διατάξεις οι οποίες είναι δυνατόν να συμβάλουν στην ομαλή διοχέτευση της κυκλοφορίας. Δίδεται προτεραιότητα σε ορισμένες ευαίσθητες μεταφορές, όπως οι μεταφορές ευπαθών ειδών ειδών διατροφής.ΜΕΡΟΣ ΤΡΙΤΟ ΟΔΙΚΕΣ ΜΕΤΑΦΟΡΕΣΆρθρο 12Βάρος και διαστάσεις των αυτοκινήτων οχημάτων για τημεταφορά εμπορευμάτων
Greek: 1. Στο έδαφος της Αυστρίας επιτρέπεται η κυκλοφορία στα αυτοκίνητα οχήματα για τη μεταφορά εμπορευμάτων, στα ημιρυμουλκούμενα και τα ρυμουλκούμενα, που έχουν άδεια κυκλοφορίας στα κράτη της ΕΚ, τα οποία πληρούν, κατά την ημερομηνία ενάρξεως ισχύος της παρούσας συμφωνίας, τα ισχύντα κοινοτικά πρότυπα σχετικά με τις διαστάσεις και το βάρος ανά κινητήριο άξονα.
Greek: 2. Στα οχήματα με κινητήρα με ρυμουλκούμενο, το σύνολο των μέγιστων επιτρεπόμενων βαρών δεν επιτρέπεται να υπερβαίνει, στα αρθρωτά οχήματα, μετά την αφαίρεση του μεγαλύτερου από τα μέγιστα επιτρεπόμενα ρυμουλκούμενα βάρη, τα 38 000 χιλιόγραμμα κατά τη διαδρομή μετάβασης ή τη διαδρομή επιστροφής συνδυασμένης μεταφοράς με αρθρωτά οχήματα, με ημιρυμουλκούμενα χειριζόμενα με γερανό, τα 39 000 χιλιόγραμμα, και, όσον αφορά τα οχήματα που μεταφέρουν εμπορευματοκιβώτια και κινητά αμαξώματα, τα 42 000 χιλιόγραμμα.Άρθρο 13Διατάξεις σχετικά με τις εκπομπές
Greek: 1. Τα συμβαλλόμενα μέρη, με σκοπό την καλύτερη προστασία του περιβάλλοντος και για τον περιορισμό των εκπομπών καυσαερίων, σωματιδίων και θορύβου από τα αυτοκίνητα οχήματα για τη μεταφορά εμπορευμάτων, θεσπίζουν πρότυπα υψηλού επιπέδου προστασίας για το περιβάλλον και βασίζονται στην πλέον προωθημένη και οικονομικά αποδεκτή τεχνολογία (Παράρτημα VΙΙ).
Greek: 2. Κατά την προετοιμασία αυτών των προτύπων σχετικά με τις εκπομπές, τα συμβαλλόμενα μέρη συνεννοούνται τακτικά και σε συχνά διαστήματα.
Greek: 3. Όσον αφορά τα πρότυπα σχετικά με τις εκπομπές, τα φορτηγά οχήματα για τη μεταφορά εμπορευμάτων που έχουν άδεια κυκλοφορίας στο έδαφος ενός από τα συμβαλλόμενα μέρη κυκλοφορούν ανεμπόδιστα στο έδαφος και των δύο μερών, υπό την επιφύλαξη των ισχυουσών διατάξεων οδικής κυκλοφορίας.Άρθρο 14
Greek: Πραγματικό κόστος1. Τα συμβαλλόμενα μέρη προσπαθούν να καθιερώσουν βαθμιαία όσο το δυνατόν ευρύτερα αποδεκτές λύσεις σχετικά με τη φορολόγηση των οδικών μεταφορών. Σε πρώτη φάση, αυτή η λύση αποσκοπεί στον καταλογισμό του κόστους της οδικής υποδομής στα αυτοκίνητα οχήματα. Σε δεύτερη φάση, καταλογίζονται επίσης, οι εξωτερικές δαπάνες, και ιδίως οι δαπάνες για το περιβάλλον.
Greek: 2. Κατά την επεξεργασία των κατάλληλων λύσεων, τα συμβαλλόμενα μέρη διαβουλεύονται τακτικά. Λαμβάνουν υπόψη, στο μέτρο του δυνατού, την αρχή της εδαφικότητας και τις ιδιαίτερες δαπάνες που προκύπτουν στην περιοχή των Άλπεων.
Greek: 3. Τα συμβαλλόμενα μέρη αρχίζουν, ενδεχομένως, διαπραγματεύσεις, με σκοπό τη σύναψη συμφωνίας σχετικά με τη φορολόγηση των οδικών μεταφορών. Η ανωτέρω συμφωνία, που εντάσεται στα πλαίσια της παραγράφου 1, στοχεύει, ιδίως, στην εξασφάλιση της ελεύθερης ροής των διασυνοριακών μεταφορών, στον περιορισμό των διαφοροποιήσεων μεταξύ των συστημάτων φορολόγησης των οδικών μεταφορών αμφοτέρων των συμβαλλόμενων μερών και στην εξάλειψη των στρεβλώσεων του ανταγωνισμού στις οδικές μεταφορές και μεταξύ των διαφόρων μέσων μεταφοράς.Άρθρο 15Περιορισμός των οχλήσεων (σύστημα οικοσημείων)
Greek: 1. Τα συμβαλλόμενα μέρη, για να εξασφαλίσουν την απαραίτητη προστασία του περιβάλλοντος και την υγεία του πληθυσμού, λαμβάνουν τα απαιτούμενα μέτρα για τη ρύθμιση των διαμετακομιστικών μεταφορών μέσω της Αυστρίας.2. Τα συμβαλλόμενα μέρη συμφωνούν ότι πρέπει να περιορισθούν τα καυσαέρια και ο θόρυβος, που προκαλούνται από τα αυτοκίνητα οχήματα κατά τις διαμετακομιστικές μεταφορές μέσω Αυστρίας. Ο περιορισμός των καυσαερίων και των εκπομπών θορύβου απεικονίζεται με τη μείωση των εκπομπών ΝΟχ, διότι αυτή η μείωση θεωρείται ως το μέτρο που απαιτεί την υψηλότερη δαπάνη σε τεχνικό επίπεδο, όπως εκφράζεται, επίσης, στις νομοθετικά θεσπιθείσες οριακές τιμές. Συνάγεται από τα ανωτέρω, ότι οι προθέσεις των συμβαλλομένων μερών για τον περιορισμό των εκπομπών θορύβου των βαρέων οχημάτων επαγγελματικής χρήσης πραγματοποιούνται, όπως εκτίθενται στο παράρτημα VII της παρούσας συμφωνίας. Σε περίπτωση που οι ανωτέρω προθέσεις δεν πραγματοποιηθούν, συνέρχεται η Επιτροπή Διαμετακόμισης, σύμφωνα με το άρθρο 21 παράγραφος 3 σημείο 4 για να εξετάσει την προκύψασα, ως εκ τούτου, κατάσταση.
Greek: 3. Το επίπεδο της συνολικής εκπομπής ΝΟχ που προκαλείται από τα αυτοκίνητα οχήματα για τη μεταφορά εμπορευμάτων, με συνολικό βάρος μεγαλύτερο των 7,5 τόνων, που έχουν άδεια κυκλοφορίας σε ένα από τα συμβαλλόμενα μέρη και πραγματοποιούν διαμετακομιστική μεταφορά μέσω Αυστρίας, πρέπει να ελαττωθεί, με έτος έναρξης το 1992 και εντός 12 ετών, ήτοι έως το τέλος του έτους 2003, κατά 60 %. Η αρχική τιμή εκκινήσεως και η ετήσια μείωση υπολογίζονται σύμφωνα με τις παραγράφους 4 και 5.4. Η αρχική τιμή εκκινήσεως λαμβάνεται με πολλαπλασιασμό:
Greek: 1. της εκπομπής ΝΟχ σε g. ΝΟχ/kWh, των διερχομένων αυτοκινήτων οχημάτων για τη μεταφορά εμπορευμάτων, που καθορίσθηκε για το έτος 1991. (Συμφωνήθηκε ότι η εν λόγω τιμή ισούται προς την νομοθετικά επιτρεπόμενη, επί του παρόντος, τιμή ΤΠΠ, που είναι 15,8 g ΝΟχ/kWh)-
Greek: 2. με το πλήθος των διαμετακομιστικών διελεύσεων κατά το έτος 1991. Η εκτίμηση του συνολικού αριθμού των διελεύσεων αυτοκινήτων οχημάτων για τη μεταφορά εμπορευμάτων άνω των 7,5 τόνων, που έχουν άδεια κυκλοφορίας σε καθένα από τα συμβαλλόμενα μέρη, και πραγματοποιούν διαμετακομιστική μεταφορά μέσω Αυστρίας για λογαριασμό τρίτου, για ίδιο λογαριασμό ή κενά φορτίου, πραγματοποιείται από κοινού.Το αποτέλεσμα αποτελεί τον συνολικό αριθμό οικοσημείων για το έτος 1991.
Greek: 5.1. Η μείωση της συνολικής αρχικής τιμής εκκινήσεως των οικοσημείων για τα έτη μετά το 1991, πραγματοποιείται σύμφωνα με τα ποσοστά του πίνακα του παραρτήματος VIII.
Greek: 5.2. Σε περίπτωση κατά την οποία, σε κάποιο έτος μεταξύ του 1992 και του 2003, σημειωθεί υπέρβαση του πλήθους των διελεύσεων που διαπιστώθηκε για το 1991, σύμφωνα με την παράγραφο 4 σημείο 2 κατά ποσοστό υψηλότερο του 8 %, ο αριθμός των οικοσημείων που υπολογίζονται για το επόμενο έτος μειώνεται, σύμφωνα με το παράρτημα ΙΧ σημείο 4.
Greek: 6. Οι συμφωνηθείσες μειώσεις του ύψους των συνολικών εκπομπών ΝΟχ των εν λόγω αυτοκινήτων οχημάτων για τη μεταφορά εμπορευμάτων, ελέγχονται μέσω συστήματος οικοσημείων. Στα πλαίσια αυτού του συστήματος, κάθε αυτοκίνητο όχημα για τη μεταφορά εμπορευμάτων που πραγματοποιεί διαμετακομιστική μεταφορά μέσω Αυστρίας, χρειάζεται έναν αριθμό οικοσημείων, που αντιστοιχεί στην εκπομπή ΝΟχ του εκάστοτε αυτοκινήτου οχήματος για τη μεταφορά εμπορευμάτων [καταχωρισθείσα τιμή πιστότητας παραγωγής (τιμή ΤΠΠ-COP)], που προκύπτει από την έγκριση του τύπου του οχήματος. Ο τρόπος μετρήσεως και η λειτουργία των εν λόγω σημείων περιγράφονται στο παράρτημα ΙΧ.
Greek: 7. Οι αρμόδιες αυστριακές αρχές θέτουν στη διάθεση της Επιτροπής των Ευρωπαϊκών Κοινοτήτων τα δελτία οικοσημείων που είναι απαραίτητα για τα κοινοτικά αυτοκίνητα οχήματα για τη μεταφορά εμπορευμάτων που πραγματοποιούν διαμετακομιστική μεταφορά μέσω Αυστρίας για τη διαχείριση του συστήματος σημείων, σύμφωνα με το παράρτημα ΙΧ.
Greek: Τα εν λόγω δελτία οικοσημείων κατανέμονται από την Κοινότητα μεταξύ των κρατών μελών, σύμφωνα με τους κανόνες και τις διαδικασίες της.
Greek: 8. Η Αυστρία εφαρμόζει το ίδιο σύστημα οικοσημείων στα αυτοκίνητα οχήματα για τη μεταφορά εμπορευμάτων που έχουν άδεια κυκλοφορίας στην Αυστρία και πραγματοποιούν διαμετακομιστική μεταφορά μέσω Αυστρίας. Οι παράγραφοι 4 και 5 ισχύουν κατ' αναλογία.
Greek: 9. Το σύστημα οικοσημείων πρέπει να εφαρμόζεται, κατά το δυνατόν, κατά τρόπο απλό και όχι γραφειοκρατικό. Για την επίτευξη αυτού του στόχου, τα συμβαλλόμενα μέρη παρέχουν αμοιβαία διοικητική συνδρομή και προβαίνουν σε ανταλλαγή πληροφοριών. Η Επιτροπή Διαμετακόμισης εξετάξει τακτικά τις περαιτέρω δυνατότητες βελτίωσης και μηχανοργάνωσης του συστήματος.
Greek: 10. Τα βασικά στοιχεία για τον υπολογισμό της αρχικής τιμής εκκινήσεως και του συντελεστή μείωσης, τίθενται στη διάθεση της Επιτροπής Διαμετακόμισης.Άρθρο 16
Greek: Σχέση της παρούσας συμφωνίας με τις ισχύουσες διμερείς συμφωνίες για τις οδικές εμπορευματικές μεταφορές
Greek: 1. Οι άδειες που προβλέπονται στις διμερείς συμφωνίες μεταξύ των κρατών μελών της Κοινότητας και της Αυστρίας αντικαθίστανται, καθόσον αφορά τις οδικές διαμετακομιστικές εμπορευματικές μεταφορές μέσω Αυστρίας, από το δελτίο οικοσημείων του άρθρου 15.
Greek: 2. Περαιτέρω, οι άδειες και οι διευθετήσεις που προβλέπονται από τις διμερείς συμφωνίες συνεχίζουν να ισχύουν για την πρόσβαση στην αγορά, εφόσον δεν έχουν συμφωνηθεί άλλες διευθετήσεις.
Greek: 3. Η Επιτροπή Διαμετακόμισης συντάσσει έκθεση σχετικά με την υφιστάμενη, στις 21 Οκτωβρίου 1991, κατάσταση των αμοιβαία συμφωνηθέντων δικαιωμάτων πρόσβασης στην αγορά.ΜΕΡΟΣ ΤΕΤΑΡΤΟ ΕΛΕΓΧΟΙΆρθρο 17
Greek: ΈλεγχοιΟι έλεγχοι και οι διατυπώσεις, που είναι αναγκαίοι για την εφαρμογή της παρούσας συμφωνίας διαμετακόμισης μεταξύ της Κοινότητας και της Αυστρίας, και ιδίως οι έλεγχοι και οι διατυπώσεις των άρθρων 15 και 16, μπορούν να πραγματοποιούνται στον τόπο που κρίνεται πρόσφορος για το συγκεκριμένο είδος ελέγχου και με την απαιτούμενη, για τη διασφάλιση της εφαρμογής των εκάστοτε κανόνων, συχνότητα.ΜΕΡΟΣ ΠΕΜΠΤΟ ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣΆρθρο 18Μη εισαγωγή διακρίσεων
Greek: Τα συμβαλλόμενα μέρη αναλαμβάνουν την υποχρέωση να μην λαμβάνουν μέτρα που εισάγουν διακρίσεις, τόσο όσον αφορά το πεδίο εφαρμογής της παρούσας συμφωνίας, όσο και για τις διαμετακομιστικές μεταφορές μέσω των κρατών μελών της Κοινότητας.Άρθρο 19